სკაიფოლი

სკაიფოლი () — 23-ე ოფიციალური ფილმი ჯეიმზ ბონდის შესახებ, რომელიც Eon Productions-მა გადაიღო, ხოლო დისტრიბუციას უწევენ MGM, Columbia Pictures და Sony Pictures Entertainment."Eon Productions, Metro-Goldwyn-Mayer Studios, and Sony Pictures Entertainment Announce 7th November is Start of Production", 3 November 2011, via Sony Pictures website, retrieved 12 November 2011 ფილმის რეჟისორია სემ მენდესი. მთავარ როლებს ასრულებენ დენიელ კრეიგი (ჯეიმზ ბონდი) და ხავიერ ბარდემი (რაულ სილვა, ფილმის მთავარი უარყოფითი გმირი). ფილმი ბრიტანეთში გამოვიდა 2012 წლის 26 ოქტომბერს, როგორც ჩვეულებრივ, ასევე IMAX-ის ტიპის კინოთეატრებში.Skyfall Worldwide Release dates , at Skyfall official website, retrieved 12 November 2011Sam Mendes' 'Skyfall' First James Bond Film on Imax Screens, via The Hollywood Reporter, retrieved 23 February 2012

 სიუჟეტი 

MI6-ის აგენტები ჯეიმზ ბონდი და ევა იმყოფებიან თურქეთში. მათი ამოცანაა MI6-ის მოკლული აგენტის კომპიუტერიდან მოპარული მყარი დისკის მოძიება. დისკზე ინახება ტერორისტულ ორგანიზაციებში შეგზავნილი NATO-ს აგენტების სია. ბონდი და ევა მისდევენ მკვლელს, პატრისს. დევნისას ბონდი დაჭრილია მხარში. პატრისთან მატარებლის სახურავზე ბრძოლის დროს ევა შეცდომით ესვრის ბონდს, რომელიც მდინარეში ეცემა. მოგვიანებით აცხადებენ, რომ იგი „დაიკარგა, სავარაუდოდ მოკლული იქნა“.

MI6-ის ხელმძღვანელი, M, MI6-ის თავმჯდომარე გარეთ მელორის მხრიდან პოლიტიკურ ზეწოლას განიცდის - მას ურჩევენ, დატოვოს პოსტი. ამ შეხვედრიდან გზად მიმავალი M საკუთარი თვალით იხილავს MI6-ის შენობის აფეთქებას. ბონდი, რომელიც გადარჩენილია, ტელეეთერიდან შეიტყობს ტერაქტის შესახებ და ლონდონში ბრუნდება. შრაპნელით, ამოღებული მისი კანიდან, პატრისი იდენტიფიცირებულია და იგი მას შანხაიში ეძებს.

ამასობაში NATO-ს ხუთი აგენტი მოკლულია, მას შემდეგ, რაც მათი ვინაობა საჯარო ხდება. ადგილი აქვს მუქარას მომავალში მსგავსი სახით ინფორმაციის გამჟღავნების შესახებ. პატრისი კლავს ერთ-ერთ სამიზნეს, რასაც მოჰყვება მისი და ბონდის ბრძოლა. პატრისი ეცემა შენობიდან და ბონდი მისი ხელმძღვანელის შესახებ ვერაფერს შეიტყობს. პატრისის ტექნიკის ჩხრეკისას ბონდი აღმოაჩენს კაზინოს ჟეტონს და შესაბამის კაზინოში მიდის. სევერინი, ქალი, რომელმაც ბონდი ბოლო მკვლელობისას შეამჩნია, აფრთხილებს, რომ ბონდს მოსაკლავად დასდევენ, მაგრამ ჰპირდება, რომ დაეხმარება, თუკი იგი მის ხელმძღვანელს მოკლავს. ბონდს კაზინოში თავს ესხმიან, მაგრამ მათთან ჩხუბის შემდეგ ის სევერინს გემზე ეწვევა. ორივე მიემართება კუნძულზე, სადაც მათ იჭერენ და მიჰყავთ სევერინის ზემდეგთან, რაულ სილვასთან. იგი MI6-ის ყოფილი აგენტია, რომელიც M-ის ხელმძღვანელობით მუშაობდა. სილვას ამოძრავებს M-ისადმი ზიზღი, ვინაიდან თვლის, რომ სწორედ იგი არის პასუხისმგებელი მის წამებასა და ჩინელებთან პატიმრობაზე. რაული სევერინს კლავს, რასაც ბონდის მხრიდან მისი დაცვის განადგურება მოჰყვება. ჩნდებიან უშიშროების ძალები და სილვა აყვანილია და გადაყვანილია ბრიტანეთში.

MI6-ის ახალ შტაბ-ბინაში Q ცდილობს სილვას ლეპტოპში შეღწევას, მაგრამ შეცდომით ისე მომართავს მას, რომ სილვა დაბრკოლების გარეშე თავს დააღწევს პატიმრობას და ლონდონის მეტროში იპარება. მას ბონდი მისდევს. სილვა გადაცმულია პოლიციელად და შედის შენობაში, სადაც M წარადგენს მოპარულ მყარ დისკს. ბონდი ასევე აღწევს შენობაში და იგერიებს სილვას. მას M მიჰყავს თავის ბავშვობის მამულში, შოტლანდიაში - მონადირის სახლში, რომელსაც „სკაიფოლი“ ეწოდება. იგი Q-ს უბრძანებს, გააკეთოს ისე, რომ სილვა მათ გაჰყვეს.

სკაიფოლში ბონდსა და M-ს შეხვდება კინკეიდი, ბონდის საგვარეულოს მცველი. სამეული მსუბუქად შეიარაღდება, მაგრამ სახლს ასაფეთქებლებით ავსებს. როდესაც სილვას ხალხი მათ მიაგნებს, ბონდი, M და კინკეიდი თავდასხმას იგერიებენ. M დაჭრილია. საბოლოოდ ჩნდება სილვაც, რომელიც სახლს მეორე დარტყმას მიაყენებს. ბონდი M-სა და კინკეიდს მიწისქვეშა გასასვლელით აპარებს, რომელიც სამლოცველოსთან მიდის. ბონდი პოულობს აირის ორ ბალონს და მათ ისე განალაგებს, რომ აფეთქებისას არა მხოლოდ სახლი ინგრევა, არამედ ვერტმფრენიც ეცემა. სილვა შორიდან ამჩნევს კინკეიდის ჩირაღდანს და მას და M-ს მისდევს. ბონდი მისდევს სილვას და ჩერდება ყინულზე, მას შემდეგ, რაც მას სილვას თანაშემწე იარაღით ემუქრება. ბონდი მასზე ძალდატანებით იწვევს ყინულის მსხვრევას და ორივე წყალში ეშვება, სადაც ჯეიმზი მოწინააღმდეგეს ახრჩობს. სამლოცველოში მისული სილვა M-ს სთხოვს, თავიც მოიკლას და ისიც მოკლას. ჩნდება ბონდი, რომელიც სილვას კლავს. M, მანამდე მიყენებული ჭრილობების გამო, კვდება. მის ადგილს MI6-ში იკავებს მელორი, ხოლო ევა ბონდს თავს წარუდგენს, როგორც ევა მანიპენის, რომელიც არა აგენტის, არამედ M-ის მდივნის სახით ბრუნდება.

 როლები 

 დენიელ კრეიგი — ჯეიმზ ბონდი, აგენტი 007.
 ხავიერ ბარდემი — რაულ სილვა,, ბონდის მტერი.
 ჯუდი დენჩი — M, MI6-ს ხელმძღვანელი
 რეიფ ფაინზი — მელორი, სამთავრობო აგენტი
 ალბერტ ფინი — კინკეიდი.
 ნაომი ჰარისი — ევა.Naomie Harris confirmed as 'James Bond 23's Miss Moneypenny  Friday, 8 July 2011 at DigitalSpy, retrieved 3 November 2011Naomie Harris set to bring Miss Moneypenny back in Bond 23 Monday 11 July 2011, The Guardian, retrieved 3 November 2011Naomie Harris confirmed to play Moneypenny in 'Bond 23' 07/08/2011 at The Grio, retrieved 3 November 2011
 რორი კინერი — ბილ ტენერი
 ბერენის მარლო — სევერინი.
 ჰელენ მაკ-კრორი — კლერ დოვერი, ბრიტანელი პოლიტიკოსი.
 ოლა რაპასი — პატრისი
 ბენ უიშოუ — Q.

 მუსიკა 

 ჯილდოები 
ოსკარი
 საუკეთესო ორიგინალური სიმღერა: ადელი, პოლ ეპუორთი
 საუკეთესო ხმის მონტაჟი: პელ ჰოლბერგი და კარენ ბეიკერ ლანდერსი

BAFTA
 გამორჩეული ბრიტანული ფილმი
 საუკეთესო მუსიკა: თომას ნიუმენი

ოქროს გლობუსი
 საუკეთესო ორიგინალური სიმღერა : ადელი, პოლ ეპუორთი

 რესურსები ინტერნეტში 




 სქოლიო 

კატეგორია:ჯეიმზ ბონდის ფილმები
კატეგორია:2012 წლის ფილმები
კატეგორია:სემ მენდესის ფილმები